《游长松闻捷音》
宋代·李流谦

十里登山访定身，衣边犹带簿书尘。
僧厨笋蕨随斋钵，禅窟香灯话宿因。
便可扶犁老岷蜀，已闻传檄定咸秦。
家家钗钏何须惜，难买尧眉一笑春。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。